ابن بطہ عکبری

ابن بطہ عکبری چوتھی صدی کے حنبلی مذہب کے کبار علما میں سے ہیں، سنہ 304 ہجری میں پیدائش اور 387 میں وفات ہے۔

 نام اور حالاتِ زندگی 
عبید اللہ بن محمد بن محمد بن حمدان عکبری، کنیت ابو عبد اللہ ہے، ابن بطہ سے مشہور ہیں،سير أعلام النبلاء (ج16 ص529) حنبلی مذہب کے پیروکار تھے۔
 ولادت: عکبرا میں شوال سنہ 304 ہجری میں پیدا ہوئے۔طبقات الحنابلة لإبن أبي يعلى (ج3 ص259)، والأعلام للزركلي (ج4 ص197).
 وفات: عکبرا ہی میں عاشورا میں سنہ 387 ہجری میں وفات پائی۔تاريخ بغداد للخطيب البغدادي (ج12 ص106 ت. بشار عواد معروف)، وطبقات الحنابلة (ج3 ص272)
 اسفار: ابن بطہ نے مکہ، ثغور، شام، بصرہ اور دوسرے ملکوں کا خوب اسفار کیا ہے۔طبقات الحنابلة (ج3 ص257)؛ وتاريخ بغداد (ج12 ص101)

 سیرت 
اہل سنت والجماعت کے امام مانے جاتے تھے، حنبلی فقہا میں سے تھے، بہت نیک زاہد اور مستجاب الدعوات تھے۔ ان کے شاگرد عتیقی کہتے ہیں: "شیخ نیک اور مستجاب تھے۔"تاريخ بغداد (ج12 ص106) ابو سعد سمعانی کہتے ہیں: "زبردست امام، بڑے عالم اور فقہ و حدیث کے ماہر تھے، اہل عراق سے علم حاصل کیا تھا، حنبلی فقیہ تھے، ان کی بہت سی مفید بہترین تصنیفات ہیں۔"الأنساب للسمعاني (ج1 ص368) ذہبی کہتے ہیں: "حدیث و فقہ میں امام کا درجہ حاصل تھا، صاحب حال اور مستجاب الدعوات تھے۔"ميزان الاعتدال (ج3 ص15) عبد الحمید عکبری کہتے ہیں: "میں نے محدثین اور دوسروں کو ابن بطہ سے زیادہ اچھی حالت میں نہیں دیکھا۔"تاريخ بغداد (ج12 ص102) قاضی ابو حامد دلوی کہتے ہیں: "امر بالمعروف کو سختی سے انجام دیتے تھے، جب بھی کوئی منکر بات انھیں معلوم ہوتی تو اس کو ختم کر دیتے تھے۔"

ابو الفتح قواس کہتے ہیں کہ: میں نے ابو سعد اسماعیلی سے ابن بطہ اور ان کے علم و زہد کا تذکرہ کیا، تو انھوں نے کہا: ان کے پاس جانے کے لیے میرے شوق کو بھڑکا دیا، پھر اپنے اہل و عیال کے ساتھ نکل پڑے، واپسی پر میں نے حال پوچھا، فرمایا: "جتنا تم نے بیان کیا تھا اس سے کہیں بڑھ کر پایا یعنی ابن بطہ کو۔"تاريخ دمشق (ج38 ص108)

ابو بکر اسماعیلی کے بیٹے ابو مسعود احمد بجلی کہتے ہیں: "جب سے میں ابو عبد اللہ ابن بطہ کو دیکھا ہے اس وقت سے حنبلی مذہب سے محبت ہو گئی ہے۔"طبقات الحنابلة (ج3 ص260)

ابو محمد جوہری کہتے ہیں: میں نے اپنے بھائی ابو عبد اللہ کو فرماتے ہوئے سنا کہ: میں نے رسول اللہ کو خواب میں دیکھا، میں نے پوچھا ائے رسول اللہ! کون سا مذہب سب سے بہتر ہے؟ رسول اللہ نے فرمایا: ابن بطہ کا مذہب۔ فوراً میں بغداد سے عکبرا کے لیے نکل گیا، جمعہ کے دن عکبرا پہنچا، ابو عبد اللہ ابن بطہ سے جامع مسجد میں ملاقات کا ارادہ کیا، جیسے ہی انھوں نے مجھے دیکھا فرمایا: رسول اللہ نے سچ کہا تھا، رسول اللہ نے سچ کہا تھا۔طبقات الحنابلة (ج3 ص258)

 اساتذہ 
 ابو القاسم عبد اللہ بغوی
 ابو زر بن باغندی
 محمد بن مخلد
 محمد بن احمد بن ثابت عکبری
 جعفر قافلائی
 ابو قاسم خرقی
 ابو بکر عبد العزیز

وغیرہموطبقات الحنابلة (ج3 ص257)؛ وتاريخ بغداد (ج12 ص100-101)؛ سير أعلام النبلاء للذهبي (ج16 ص529)

 تلامذہ 
 ابو نعیم اصفہانی
 محمد بن ابو الفوارس
 ابو علی بن شہاب عکبری
 ابو محمد جوہری

وغیرہم

 حافظہ کا ضعف اور علمائے جرح و تعدیل کی آرا 
 ذہبی کہتے ہیں: «(ابن بطہ) محدث تھے، لیکن ضعیف راوی ہیں۔»العبر في خبر من غبر للذهبي في ترجمة ابن بطة.
 ابو القاسم ازہری کہتے ہیں: «ابن بطہ بالکل ضعیف ہیں۔»تاريخ بغداد (ج12 ص104)

ذہبی، ازہری کے اس نقد پر تبصرہ کرتے ہوئے کہتے ہیں کہ «ابن بطہ حافظہ کے ضعف کے باوجود سنت و فقہ کے امام اور مستجاب الدعوات تھے۔»
 محمد بن ابو الفوارس کہتے ہیں: «ابن بطہ نے بغوی، انھوں نے مصعب بن عبد اللہ، انھوں نے مالک، انھوں نے زہری اور زہری نے انس بن مالک سے روایت کیا ہے کہ رسول اللہ صلی اللہ علیہ وسلم نے فرمایا: ہر مسلمان پر علم حاصل کرنا فرض ہے۔»

خطیب بغدادی کہتے ہیں کہ: «یہ حدیث اس سند کے ساتھ باطل اور موضوع ہے، گڑھنے کا الزام ابن بطہ پر ہے، واللہ اعلم۔»تاريخ بغداد (ج12 ص105) ذہبی اس پر تبصرہ کرتے ہوئے کہتے ہیں: «بہت گندی عبارت ہے، ماننے والی بات نہیں ہے، گرچہ ابن بطہ نے غلطی کی ہے اور قلت حافظہ کی وجہ سے سند میں سند داخل کر دی ہے۔»سير أعلام النبلاء للذهبي (ج16 ص531) وتاريخ الإسلام له.

اسی طرح ابن بطہ نے حفص بن عمر اردبیلی کی روایت میں بھی غلطی کی ہے کہ انھوں نے رجاء بن مرجی سے روایت لی ہے، دار قطنی نے اس کا انکار کیا ہے اور کہا ہے «حفص ایسا نہیں کر سکتے، انھوں نے حفص کے لڑکوں سے اس تعلق سے ہوچھا، تو ان کا جواب تھا کہ ہمارے والد نے رجاء کو کبھی نہیں دیکھا ہے۔»سير أعلام النبلاء (ج16 ص533)

 تالیفات 
 الابانة الکبیر و الابانة الصغیر
 التفرد و العزلة
 المناسک
 تحریم النمیمة
 صلاۃ الجماعة
 ابطال الحیل

ان کے بہت سی تصنیفات اور تالیفات ہیں۔طبقات الحنابلة (ج3 ص270-271)

 حوالہ جات 

زمرہ:917ء کی پیدائشیں
زمرہ:بغداد کی شخصیات
زمرہ:حنابلہ
زمرہ:دسویں صدی کے اسلامی مسلم علما
زمرہ:علمائے اہلسنت
زمرہ:محدثین
زمرہ:910ء کی دہائی کی پیدائشیں
زمرہ:ویکی ڈیٹا سے مختلف مختصر وضاحت
زمرہ:اثری شخصیات
زمرہ:عراق کے محدثین
زمرہ:304ھ کی پیدائشیں